Sasykas (Krymas)
Sasykas arba Sasyk Sivašas (ukr. Сасик, rus. Сасык, krym. Sasıq, iš krym. sasıq 'dvokiantis, smardus' + krym. sıvaş 'purvas') – druskingas limaninis ežeras Ukrainoje, pietvakarių Kryme, tarp Sakio ir Eupatorijos miestų. Tai didžiausias ežeras Krymo pusiasalyje. Telkšo 0,6 m žemiau Juodosios jūros lygio. Nuo jos skiria 0,9-1,7 m pločio nerija. Vanduo į ežerą patenka iš jūros, besifiltruodamas per uolienas. Per metus Sasyko plotas kinta (71-75 km²). Vasarą dėl garavimo vandens druskingumas padidėja. Vidutinis plotis – 5,5 km, didžiausias – 9 km. Vidutinis gylis – 0,5 m, didžiausias – 1,2 m. Vasarą sumažėjus plotui padidėja vandens druskingumas. Vandens skaidrumas – 0,6 m.